ai4bharat/Pralekha huggingface dataset:
पंतप्रधान कार्यालय
पंतप्रधानांच्या हस्ते ह्युस्टन इथे श्रीसिद्धी विनायक मंदिराचे उद्घाटन
शाश्वत गांधी संग्रहालयाचेही भूमीपूजन
नवी दिल्ली, 22 सप्टेंबर 2019
अमेरिकेतल्या टेक्सास प्रांतातल्या ह्युस्टन इथे आज पंतप्रधान नरेंद्र मोदी यांच्या हस्ते श्रीसिद्धी विनायक मंदिर आणि गुजराती समाज भवनाचे उद्घाटन झाले. टेक्सास भारतीय मंचाद्वारे तिथल्या भारतीय समुदायाने आयोजित केलेल्या स्वागत समारंभात ते सहभागी झाले होते.
शाश्वत गांधी संग्रहालयाचे भूमीपूजनही पंतप्रधानांच्या हस्ते आज झाले.
या उद्घाटनानंतर बोलतांना पंतप्रधानांनी हाऊडी मोदी कार्यक्रमात सहभागी झाल्याबद्दल जनतेचे आभार मानले. भारत आणि अमेरिका दरम्यानचे संबंध दृढ करुन एका उज्ज्वल भविष्याची पायाभरणी तुम्ही सर्वांनी केली आहे, त्याबद्दल तुम्हा सर्वांचे आभार असे पंतप्रधान म्हणाले.
शाश्वत गांधी संग्रहालयाविषयी बोलतांना त्यांनी सांगितले की, “ह्युस्टन शहरातले हे अनमोल सांस्कृतिक पर्यटन स्थळ होईल. हे संग्रहालय उभारण्याच्या कामात मीही काही काळ सहभागी झालो होतो. या संग्रहालयामुळे महात्मा गांधींचे विचार तरुणांपर्यंत पोहोचवण्यास नक्कीच मदत होईल”, असे पंतप्रधान म्हणाले.
दरवर्षी किमान 5 अमेरिकन कुटुंब भारतात पर्यटनासाठी येतील, यासाठी अमेरिकेत राहणाऱ्या भारतीयांनी प्रयत्न करावेत, असे आवाहन मोदींनी केले. भारतीयांनी आपल्या मातृभाषेशी असलेले नाते कायम ठेवावे, असे आवाहनही त्यांनी केले.
B.Gokhale/R.Aghor/D.Rane
(Visitor Counter : 47
रस्ते वाहतूक आणि महामार्ग मंत्रालय
दुचाकीसाठीच्या हेल्मेटसाठी बीआयएस मानकांमध्ये सुधारणा
नवी दिल्ली, 27 नोव्हेंबर 2020
रस्ते वाहतूक आणि महामार्ग मंत्रालयाने एस. ओ. 4252  अन्वये 26 नोव्हेंबर 2020 रोजी ‘दुचाकी मोटार वाहनस्वारांसाठी हेल्मेट आदेश 2020’ जारी केला आहे. अनिवार्य बीआयएस प्रमाणपत्र आणि गुणवत्ता नियंत्रण आदेशाअंतर्गत दुचाकी स्वारासाठी संरक्षक हेल्मेटचा समावेश करण्यात आला आहे.
देशातील हवामानाच्या अनुषंगाने भारतामध्ये वजनाने हलके हेल्मेट वापरण्या संदर्भात विचार करण्यासाठी आणि हेल्मेट घालण्यासंदर्भात नागरिकांमध्ये अनुपालन सुनिश्चित करण्यासाठी रस्ता सुरक्षाविषयक सर्वोच्च न्यायालयाच्या समितीच्या निर्देशानुसार एक समिती स्थापन करण्यात आली आहे. समितीमध्ये एम्समधील तज्ञ डॉक्टरांसह आणि बीआयएस तसेच विविध क्षेत्रातील तज्ञ यांचा समावेश आहे. मार्च 2018 मध्ये समितीने आपल्या अहवालातील सखोल विश्लेषणानंतर देशामध्ये वजनाने हलके असलेले हेल्मेट वापरण्याची शिफारस केली आणि मंत्रालयाने तो अहवाल स्वीकारला.
समितीच्या शिफारशींनुसार, बीआयएसने काही वैशिष्ट्यांमध्ये सुधारणा केली असून यामुळे वजनाने हलकी हेल्मेट तयार करणे अपेक्षित आहे. भारतीय बाजारपेठेत असलेली चांगली स्पर्धा आणि असंख्य हेल्मेट उत्पादक कंपन्यांमुळे आता चांगल्या प्रतीची आणि वजनाने हलक्या असणाऱ्या हेल्मेट्सचे उत्पादन करण्यास सहाय्य मिळेल अशी अपेक्षा आहे.
भारतात दरवर्षी एकूण सुमारे 1.7 कोटी दुचाकींचे उत्पादन होते.
यामुळे आता देशात दुचाकी वाहनांसाठी केवळ बीआयएस प्रमाणित दुचाकी हेल्मेट उत्पादित केली जातील आणि विकली जातील. यामुळे देशातील हलक्या प्रतीच्या दुचाकी हेल्मेटच्या विक्रीला आळा घालण्यास मदत होईल. दुचाकी अपघातांमध्ये नागरिकांना होणाऱ्या प्राणघातक जखमा कमी होण्यासही यामुळे मदत होईल.G.Chippalkatti/S.Mhatre/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 205
आरोग्य आणि कुटुंब कल्याण मंत्रालय
भारताच्या समग्र कोविड-19 प्रतिबंधक लसीकरण मोहिमेमध्ये आतापर्यंत लसीच्या 155 कोटी 39 लाखांहून अधिक मात्रा देण्याचे काम पूर्ण
गेल्या 24 तासांत, कोविड-19 प्रतिबंधक लसीच्या 73 लाखांहून अधिक मात्रा देण्यात आल्या
देशातील रोगमुक्ती दर सध्या 95.20%
गेल्या 24 तासांत देशात 2,64,202 नव्या कोरोना बाधित रुग्णांची नोंद
आतापर्यंत एकूण 5,753 ओमायक्राॅन रुग्ण आढळले आहेत.कालपासून त्यात 4.83%ची वाढ
भारतातील सध्याची कोविड सक्रीय रुग्णसंख्या 12,72,073
साप्ताहिक पॉझिटीव्हिटी दर सध्या 11.83% आहे
गेल्या 24 तासांच्या कालावधीत, कोविड प्रतिबंधक लसीच्या 73 लाखांहून अधिक  मात्रा देण्यात आल्यामुळे, आज सकाळी 7 वाजता प्राप्त झालेल्या तात्पुरत्या अहवालानुसार, भारताच्या कोविड प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 155 कोटी 39 लाखांचा टप्पा ओलांडला आहे.
देशभरात 1,65,59,387 सत्रांच्या आयोजनातून हे उद्दिष्ट साध्य करण्यात आले.
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, कोविड प्रतिबंधक लसीच्या मात्रांची गटनिहाय विभागणी पुढीलप्रमाणे आहे
|
|
Cumulative Vaccine Dose Coverage
|
|
HCWs
|
|
1st Dose
|
|
1,03,89,851
|
|
2nd Dose
|
|
97,68,352
|
|
Precaution Dose
|
|
14,72,348
|
|
FLWs
|
|
1st Dose
|
|
1,83,88,501
|
|
2nd Dose
|
|
1,70,28,660
|
|
Precaution Dose
|
|
10,80,733
|
|
Age Group 15-18 years
|
|
1st Dose
|
|
3,14,83,560
|
|
Age Group 18-44 years
|
|
1st Dose
|
|
52,15,18,598
|
|
2nd Dose
|
|
36,31,10,223
|
|
Age Group 45-59 years
|
|
1st Dose
|
|
19,70,42,104
|
|
2nd Dose
|
|
15,92,79,748
|
|
Over 60 years
|
|
1st Dose
|
|
12,27,95,849
|
|
2nd Dose
|
|
9,98,12,738
|
|
Precaution Dose
|
|
8,10,554
|
|
Precaution Dose
|
|
33,63,635
|
|
Total
|
|
1,55,39,81,819
गेल्या 24 तासांत 1,09,345 रुग्ण कोविड आजारातून बरे झाल्यामुळे, देशात आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 3,48,24,706 झाली आहे.
परिणामी, भारतातील रोगमुक्ती दर आता 95.20% झाला आहे.
गेल्या 24 तासांत, देशात 2,64,202 नव्या कोविड ग्रस्त रुग्णांची नोंद झाली.
भारतातील कोविड सक्रीय रुग्णसंख्या सध्या 12,72,073 इतकी आहे. देशात सध्या कोविड सक्रीय असलेल्या रुग्णांचे प्रमाण आतापर्यंतच्या एकूण कोविड बाधितांच्या संख्येच्या 3.48% आहे.
कोविड संसर्ग तपासणी चाचण्या करण्याच्या क्षमतेचा विस्तार करण्याचे काम देशभरात सुरु आहे. गेल्या 24 तासांत देशात एकूण 17,87,457 चाचण्या करण्यात आल्या. देशात आतापर्यंत एकंदर 69 कोटी 90 लाखांहून अधिक  चाचण्या करण्यात आल्या आहेत.
देशभरात कोविड संसर्ग तपासणी चाचण्या करण्याची क्षमता वाढविली जात असतानाच, देशातील साप्ताहिक पॉझिटीव्हिटी दर सध्या 11.83% आणि दैनंदिन पॉझिटीव्हिटी दर 14.78%.इतका आहे.
संरक्षण मंत्रालय
भारतीय नौदलाचे कोविड-19 विषयक मदतीसाठी विशेष ऑपरेशन; नऊ युद्धनौका परदेशातून ऑक्सिजन, वैद्यकीय उपकरणे आणण्याच्या कामात सहभागी
नवी दिल्ली, 5 मे 2021
कोविड-19 महामारीविरोधात सुरु असलेल्या लढ्यात राष्ट्रीय स्तरावरच्या प्रयत्नांना हातभार लावण्याच्या हेतूने, भारतीय नौदलाने ऑपरेशन ‘समुद्र सेतू-2’ सुरु केले आहे. या अंतर्गत, नौदलाच्या तिन्ही विभागातून म्हणजेच मुंबई, विशाखापट्टणम आणि कोचि येथून भारताच्या युद्धनौका रवाना झाल्या आहेत. या नौकांमधून विविध मित्र राष्ट्रांकडून समुद्रमार्गे सध्या भारतात अत्यंत आवश्यक असलेले ऑक्सिजन आणि इतर वैद्यकीय साधने आणली जात जात आहेत.
पश्चिम समुद्रमार्गे आज दुपारी भारताची युद्धनौका आयएनएस तलवार बाहरीन इथून 27 टन द्रवरूप ऑक्सिजनचे दोन टॅंक घेऊन, भारतात कर्नाटकच्या न्यू मंगलोर पोर्टच्या धक्क्यावर पोहोचली.
त्याशिवाय,आयएनएस कोलकाता कुवैतहून 27 टन द्रवरूप ऑक्सिजनचे दोन टॅंक घेऊन, 400 ऑक्सिजन युक्त सिलेंडर्स, 47 काँसंट्रेटर्स आणि इतर वैद्यकीय साधने घेऊन भारताकडे रवाना झाल्या आहेत. या सोबतच, आणखी चार युद्धनौका कुवैत तसेच कतार येथून 27 टन द्रवरूप ऑक्सिजनचे टॅंक आणि 1500 पेक्षा अधिक ऑक्सिजन सिलेंडर्स घेऊन येणार आहेत.
पूर्व समुद्रमार्गाने भारताची युद्धनौका आयएनएस ऐरावत सिंगापूरहून 3000 पेक्षा अधिक ऑक्सिजन सिलेंडर्स, 27 टन द्रवरूप ऑक्सिजनचे आठ टॅंक , 10000 रैपिड अँटीजेन टेस्ट कीट्स आणि 7 काँसंट्रेटर्स घेऊन भारताकडे रवाना झाली आहे. तसेच आयएनएस जलाश्व ही युद्धनौका सध्या नैऋत्य आशियात तैनात असून, परिस्थितीनुसार गरज भासल्यास, तिलाही त्या प्रदेशातील बंदरावर पाठवले जाऊ शकते.
आयएनएस शार्दूल, ही कोचिच्या तळावरील युद्धनौका देखील आखाती देशांतून तीन द्रवरूप ऑक्सिजन भरलेले क्रायोजनिक कंटेनर्स घेऊन येत आहे. आयएनएस जलाश्व आणि आयएनएस शार्दूल यांनी गेल्यावर्षीच्या समुद्र सेतू अभियानात देखील सहभाग घेतला होता.
गेल्या वर्षी नौदलाने जसे समुद्र सेतू अभियान राबवून हिंद महासागर प्रदेशातल्या- IOR देशात अडकलेल्या भारतीय नागरिकांना मायदेशी परत आणले होते, तशाच प्रकारे, भारतीय नौदल आजही देशाच्या या लढ्यात महत्वाची भूमिका बजावत आहे.M.Chopade/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 147
सुक्ष्म, लघु आणि मध्यम उदयोग मंत्रालय
स्वातंत्र्याच्या अमृत महोत्सवाचा भाग म्हणून नारायण राणे यांनी 'रन फॉर कॉयर'ला दाखवला हिरवा झेंडा
नवी दिल्ली, 6 मे 2022
स्वातंत्र्याच्या अमृत महोत्सवाच्या ‘एंटरप्राइझ इंडिया’ या संकल्पने अंतर्गत आज कोइम्बतूरच्या नेहरू स्टेडियम मध्ये नैसर्गिक, जैव-विघटनशील आणि पर्यावरणास अनुकूल उत्पादन म्हणून कॉयरच्या वापरास प्रोत्साहन देण्यासाठी ‘रन फॉर कॉयर’ चे आयोजन करण्यात आले होते. केंद्रीय सूक्ष्म, लघु आणि मध्यम उद्योग मंत्री नारायण राणे यांनी हिरवा झेंडा दाखवून या दौडची सुरुवात केली.
राज्यमंत्री  भानू प्रताप सिंग वर्मा, कॉयर बोर्डचे अध्यक्ष कुप्पुरमु, एएस आणि डीसी एस के सिंग, अलका अरोरा, जेएस  आणि एमएसएमई मंत्रालय आणि कॉयर बोर्डाचे इतर वरिष्ठ अधिकारी यावेळी उपस्थित होते. शालेय मुले-मुलगे -मुली, महाविद्यालयीन विद्यार्थी-मुलगे-मुली, खुल्या गटात पुरुष आणि महिला अशा 4 गटांचा समावेश असलेल्या वेगवेगळ्या श्रेणींतर्गत ही दौड आयोजित करण्यात आली होती.
सुमारे 2000 लोकांचा भव्य प्रतिसाद या उपक्रमाला मिळाला. एमएसएमई राज्यमंत्री भानु प्रताप सिंग वर्मा यांनी प्रत्येक श्रेणीतील विजेत्यांना रोख बक्षिसे, पदके आणि प्रमाणपत्रे दिली.S.Kane/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 127
पंतप्रधान कार्यालय
पंतप्रधानांनी बँका आणि एनबीएफसीच्या हितधारकांशी साधला संवाद
नवी दिल्ली, 29 जुलै 2020
पंतप्रधान नरेंद्र मोदी यांनी आज बँका आणि बिगर-बँकिंग वित्तीय संस्थांच्या हितधारकांबरोबर भविष्यातील कल्पना आणि रुपरेषेबाबत व्यापक चर्चा केली.
विकासाला हातभार लावण्यात वित्तीय आणि बँकिंग प्रणालीच्या महत्त्वपूर्ण भूमिकेविषयी यावेळी चर्चा झाली. लघु उद्योजक, बचत गट, शेतकरी यांना त्यांच्या पत विषयक गरजा भागवण्यासाठी आणि विस्तारासाठी संस्थात्मक कर्ज सुविधा वापरण्यासाठी प्रोत्साहन द्यायला हवे यावर सहमती झाली. स्थिर पत वाढीसाठी प्रत्येक बँकेने आत्मपरीक्षण करण्याची आणि आपल्या पद्धतींचे पुनरावलोकन करण्याची गरज आहे. बँकांनी सर्व प्रस्तावांना एकाच मोजमापाने तोलू नये तसेच विश्वास ठेवण्यायोग्य प्रस्ताव ओळखून ते वेगळे करणे आणि याआधीच्या अनुत्पादित मालमत्तेच्या नावाखाली त्यांना अडचणींना सामोरे जावे लागणार नाही हे देखील सुनिश्चित करण्याची गरज आहे.
बँकिंग व्यवस्थेच्या पाठीशी सरकार ठामपणे उभे आहे यावर भर देण्यात आला. त्यांना पाठिंबा देण्यासाठी आणि त्यांच्या वाढीला चालना देण्यासाठी आवश्यक ती कोणतीही पावले उचलायला सरकार तयार आहे.
सेंट्रलाइज्ड डेटा प्लॅटफॉर्म, डिजिटल दस्तावेजीकरण आणि ग्राहकांच्या डिजिटल गरजा पूर्ण करण्यासाठी माहितीचा सहकार्यात्मक वापर यासारख्या तंत्रज्ञान विषयक बाबी बँकांनी स्वीकारायला हव्यात. यामुळे पत प्रवेशात वाढ , ग्राहकांसाठी सुलभतेत वाढ, बँकांसाठी खर्चात कपात आणि फसवणूक कमी होण्यास मदत होईल.
भारताने एक मजबूत, कमी खर्चिक पायाभूत सुविधा तयार केली आहेत ज्यामुळे प्रत्येक भारतीयाला कोणत्याही रकमेचे डिजिटल व्यवहार सहजतेने करता येतात. बँका आणि वित्तीय संस्थांनी आपल्या ग्राहकांमध्ये रुपे आणि यूपीआयच्या वापराला सक्रियपणे प्रोत्साहन द्यायला हवे.
एमएसएमईसाठी आपत्कालीन पतपुरवठा, अतिरिक्त केसीसी कार्ड्स, एनबीएफसी आणि एमएफआयसाठी लिक्विडिटी विंडो यासारख्या योजनांच्या प्रगतीचा आढावा घेण्यात आला. बहुतांश योजनांमध्ये लक्षणीय प्रगती झाली असली तरी या संकटाच्या काळात पतपुरवठा वेळेवर पोहचेल हे सुनिश्चित करण्यासाठी बँकांनी त्या लाभार्थ्यांबरोबर सक्रिय सहभाग नोंदवणे आवश्यक आहे असे यावेळी नमूद करण्यात आले.
G.Chippalkatti/S.Kane/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
कोविड-19 प्रतिबंधक लसीची राज्ये/केंद्रशासित प्रदेशातील उपलब्धतेची अद्यावत माहिती
राज्ये आणि केंद्रशासित प्रदेशांना सुमारे 193.53 कोटी लसीच्या मात्रा केल्या उपलब्ध
राज्ये आणि केंद्रशासित प्रदेशांकडे अजूनही 16.93 कोटींपेक्षा अधिक लसीच्या न वापरलेल्या उपयोगी मात्रा, शिल्लक
नवी दिल्ली, 19 मे 2022
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड -19 प्रतिबंधक लसीकरणाचा सार्वत्रिकीकरणाचा नवा टप्पा 21 जून, 2021 पासून सुरु झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
देशव्यापी लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड प्रतिबंधक लसीचा पुरवठा विनामूल्य करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात, केंद्र सरकार देशातील लस उत्पादकांद्वारे उत्पादित 75% लस खरेदी करून या लसीचा राज्ये आणि केंद्रशासित प्रदेशांना  पुरवठा करत आहे.
|
|
VACCINE DOSES
|
|

|
|
SUPPLIED
|
|
1,93,53,58,865
|
|
BALANCE AVAILABLE
|
|
16,93,99,310
केंद्र सरकारने सुमारे 193.53  कोटी लसींच्या मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
16.93  कोटी न वापरलेल्या उपयोगी मात्रा राज्ये आणि केन्द्र शासित प्रदेशांकडे शिल्लक आहेत.S.Tupe/V.Ghode/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 157
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 1 जून 2022
|
|
- 193.57 cr vaccine doses have been administered so far under Nationwide Vaccination Drive
- India's Active caseload currently stands at 18,386
- Active cases stand at 0.04%
- Recovery Rate currently at 98.74%
- 2,236 recoveries in the last 24 hours increases Total Recoveries to 4,26,17,810
- 2,745 new cases recorded in the last 24 hours
- Daily positivity rate 
- Weekly Positivity Rate 
- 85.08 cr Total Tests conducted so far; 4,55,314 tests conducted in the last 24 hours
#Unite2FightCorona #IndiaFightsCorona
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 193.57  कोटींचा टप्पा पार केला आहे. 2,45,81,371 सत्रातून हे लसीकरण पार पडले आहे.
देशातील 12 ते 14 वर्ष वयोगटासाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 3.40  कोटींपेक्षा अधिक किशोरवयीन मुलांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक वर्धक मात्रा देण्यास प्रारंभ झाला आहे.
भारतात सक्रीय रुग्णभार सध्या 18,386 इतका आहे,तो देशाच्या एकूण रुग्णसंख्येच्या तुलनेत 0.04% इतका आहे.
परिणामी, भारतात रुग्ण बरे होण्याचा दर 98.74% आहे.गेल्या 24 तासांत 2,236 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,26,17,810 झाली आहे.
गेल्या 24 तासात 2,745 नव्या कोरोना रुग्णांची नोंद झाली.
गेल्या 24 तासात एकूण 4,55,314 चाचण्या करण्यात आल्या. भारताने आतापर्यंत एकूण 85.08  कोटींहून अधिक चाचण्या केल्या आहेत.
साप्ताहिक आणि दैनंदिन पॉझिटिव्हिटी दरातही लक्षणीय घट झाली आहे. साप्ताहिक पॉझिटिव्हिटी दर सध्या 0.63% तर दैनंदिन पॉझिटिव्हिटी दर 0.60% आहे.
इतर अपडेट्स :
G.Chippalkatti/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 77
दूरसंचार आणि माहिती तंत्रज्ञान मंत्रालय
केंद्रीय मंत्री संजय धोत्रे यांनी “इंडिया टेलिकॉम 2021” या तंत्रज्ञान आणि व्यवसाय आदानप्रदान व्यासपीठाचे उद्घाटन केले
45 हून अधिक देशांचे दूरसंचार क्षेत्रातील खरेदीदार या कार्यक्रमात सहभागी झाले
नवी दिल्ली, 3 मार्च 2021
टीईपीसीने  इंडिया टेलिकॉम 2021’ आयोजित केले आहे. हे एक विशेष आंतरराष्ट्रीय व्यापार प्रदर्शन असून दूरसंचार व परराष्ट्र मंत्रालयाच्या सहकार्याने वाणिज्य विभागाच्या बाजारपेठ प्रवेश योजने  अंतर्गत 3 आणि 4 मार्च 2021 रोजी व्हर्च्युअली आयोजित केले आहे. या प्रदर्शनात एक हजाराहून अधिक प्रतिनिधी सहभागी होत आहेत, त्यापैकी 200 हून अधिक प्रतिनिधी 45 हून अधिक देशांमधील आहेत. 40 हून अधिक भारतीय दूरसंचार कंपन्या आपली अत्याधुनिक उत्पादने आणि क्षमता प्रदर्शित करत आहेत.
या वार्षिक कार्यक्रमाचे उद्घाटन 3 मार्च 2021 रोजी, दळणवळण, शिक्षण आणि इलेक्ट्रॉनिक्स आणि माहिती तंत्रज्ञान राज्यमंत्री संजय शामराव धोत्रे यांच्या हस्ते झाले.
या कार्यक्रमात बोलताना दळणवळण, शिक्षण व इलेक्ट्रॉनिक्स आणि माहिती तंत्रज्ञान राज्यमंत्री संजय शामराव धोत्रे म्हणाले की, देशातील डिजिटल दरी साधण्यासाठी पंतप्रधान नरेंद्र मोदी यांचे डिजिटल इंडियाचे स्वप्न पूर्ण करण्यासाठी सरकार प्रयत्नशील आहे. ग्रामीण आणि शहरी भारताला एकत्र आणणे, प्रत्येकासाठी महत्वपूर्ण सेवा उपलब्ध करुन देणे आणि शेवटच्या ठिकाणापर्यंत कनेक्टिव्हिटी प्रदान करुन आर्थिक समावेशाला चालना देणे हा यामागचा उद्देश आहे. भारतीय उत्पादकांनी यापूर्वीच अनेक देशांना माहिती तंत्रज्ञान आणि दूरसंचार उत्पादनांच्या निर्यात करून महत्त्वपूर्ण प्रगती केल्याचेही त्यांनी नमूद केले. भारतीय आयटी आणि टेलिकॉम उत्पादने ही जागतिक दर्जाची असून तंत्रज्ञान आणि किंमतीच्या बाबतीत जागतिक स्तरावर स्पर्धात्मक आहेत., "जागतिक पुरवठा साखळीचा भाग होण्यासाठी दूरसंचार क्षेत्रासह विविध क्षेत्रांसाठी प्रोत्साहन संलग्न प्रोत्साहन  योजना जाहीर केल्या आहेत." असेही ते म्हणाले.
इंडिया टेलिकॉम 2021 तंत्रज्ञान आणि व्यवसाय आदानप्रदानाचे एक व्यासपीठ आहे. टेलिकॉम आणि आयटी हितधारकांसाठी हा भव्य कार्यक्रम महत्वपूर्ण आहे कारण त्यात विविध क्षेत्रात आयसीटी सेवांची मोठी मागणी काबीज करण्याची क्षमता असलेल्या दोन सर्वात महत्त्वाच्या उद्योगांसाठी धोरण आखणीचा समावेश आहे.
टीईपीसी बद्दलः
दूरसंचार उपकरणे व सेवांच्या निर्यातीला प्रोत्साहन व विकास करण्यासाठी केंद्र सरकारच्या वाणिज्य व उद्योग मंत्रालय आणि दळणवळण मंत्रालय यांनी टीईपीसीची स्थापना केली आहे. संभाव्य बाजारपेठ शोधण्यासाठी अभ्यास सुरू करणे, राष्ट्रीय/आंतरराष्ट्रीय चर्चासत्रे आयोजित करणे आणि विविध परदेशी प्रदर्शनात निर्यातदारांचा सहभाग सुलभ करून निर्यातीला प्रोत्साहन देण्याच्या उद्देशाने ही परिषद अनेक उपक्रम राबवते. ही परिषद आपल्या सदस्यांना व्यापाराशी संबंधित माहितीही पुरवते. निर्यात आणि सेवांच्या प्रोत्साहनासाठी असलेल्या धोरणे आणि प्रक्रियेत आवश्यक ते बदल करण्यासाठी परिषद सरकारकडे विविध शिफारसी करते.S.Tupe/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 144
संरक्षण मंत्रालय
नौदल प्रमुख ॲडमिरल सुनिल लांबा उद्या होणार सेवा निवृत्त
नवी दिल्ली, 30 मे 2019
देशाचे नौदल प्रमुख ॲडमिरल सुनिल लांबा यांचा कार्यकाळ उद्या पूर्ण होणार असून, 4 दशकांच्या सेवेनंतर ते उद्या सेवा निवृत्त होणार आहेत.
पुण्याजवळच्या खडकवासला इथल्या राष्ट्रीय संरक्षण प्रबोधिनीचे माजी विद्यार्थी असलेल्या ॲडमिरल लांबा यांनी संरक्षण क्षेत्रातली आपली उच्च पदवी लंडनच्या संरक्षण महाविद्यालयातून घेतली आहे. लांबा यांना प्रशिक्षण, प्रत्यक्ष कृती आणि तिन्ही सेवांमध्ये पदभरतीचा प्रदीर्घ अनुभव आहे. त्यांच्या हाताखाली भारतीय लष्करातले अनेक अधिकारी पारंगत झाले आहेत.
भारतीय नौदलात लांबा यांनी विविध पदांवर काम केले. 31 मे 2016 रोजी ते नौदल प्रमुख झाले. 1 जानेवारी 2017 रोजी चिफ ऑफ स्टाफ कमिटीचे अध्यक्ष म्हणूनही त्यांची नियुक्ती झाली होती. त्यांच्या कार्यकाळात भारताच्या युद्ध नौका आणि लढाऊ विमानांचेही अत्याधुनिकरण झाले. समुद्रातल्या दुर्गम भागातूनही संवाद साधू शकतील अशा युद्ध नौका त्यांच्या काळातच विकसित झाल्या. युद्ध सज्ज नौका आणि पाणबुड्या तयार करण्यातही त्यांचे मोठे योगदान आहे. त्यांच्याच कार्यकाळात नौदलाचे बहुस्तरीय उपक्रमही राबवण्यात आले. यात आयओएनएस’चा दहावा वर्धापन दिन यासह विविध देशांसोबत केलेला संयुक्त सराव आणि संयुक्त कार्यक्रमांच्या माध्यमातून भारतीय नौदलाचा परदेशांसोबत संपर्क वाढला.
S.Tupe/R.Aghor/D.Rane
(Visitor Counter : 64
सांस्कृतिक मंत्रालय
भारताच्या जी 20 अध्यक्षपदाअंतर्गत संस्कृती कार्यगटाच्या तिसऱ्या बैठकीचा कर्नाटकातील हम्पी येथे समारोप
संस्कृती कार्यगटाच्या मागील दोन बैठकांमध्ये विचारविनिमय केलेल्या शिफारशींवर एकमत साधण्यासाठी तिसऱ्या बैठकीत भर
नवी दिल्ली, 12 जुलै 2023
भारताच्या जी 20 अध्यक्षतेखालील संस्कृती कार्यगटाच्या तिसऱ्या बैठकीचा आज कर्नाटकात हंपी येथे समारोप झाला.भारताच्या जी 20 अध्यक्षतेखालील तिसऱ्या संस्कृती कार्यगटाच्या बैठकीत चर्चा 11 जुलै 2023 रोजी पूर्ण झाली. 26 ऑगस्ट 2023 रोजी वाराणसी येथे आयोजित करण्यात आलेल्या आगामी जी 20 संस्कृती मंत्र्यांच्या बैठकीच्या दिशेने, अद्यतने आणि प्रगतीसह संस्कृती कार्यगटाच्या तिसऱ्या बैठकीतील अंतिम सत्राची सांगता झाली.
धोरणनिर्मितीच्या केंद्रस्थानी संस्कृतीला स्थान देण्याचा भारताच्या जी 20 अध्यक्षतेखालील संस्कृती कार्यगटाचा प्रयत्न आहे.खजुराहो आणि भुवनेश्वर येथे आयोजित केलेल्या मागील दोन संस्कृती कार्यगटाच्या बैठकांमध्ये विचारविनिमय केलेल्या शिफारशींवर एकमत साधण्यासाठी संस्कृती कार्यगटाच्या तिसऱ्या बैठकीत भर देण्यात आला.
कर्नाटकातील हम्पी येथील हजार राम मंदिरात आज जी 20 प्रतिनिधींनी योग सत्रात भाग घेतला.
कला सांस्कृतिक ठेव्याच्या अनुभवाचा एक भाग म्हणून, हम्पी येथील ऐतिहासिक राणीची न्हाणी येथे वृक्षारोपणाचा उपक्रम पार पडला. प्रतिनिधींना राजवाड्याची सफर देखील घडवण्यात आली. या सफरीनंतर प्रतिनिधी विरुपाक्ष मंदिरासमोरील येदुरू बसवण्णा संकुलात गेले. या नयनरम्य ठिकाणी, कौसल्या रेड्डी यांनी नृत्य दिग्दर्शन असलेला गुरू राधा आणि राजा रेड्डी यांनी एक चित्तवेधक सांस्कृतिक कार्यक्रम सादर केला.
तुंगभद्रा नदीवर कोरॅकल राइड म्हणजेच टोपलीसारख्या होडीतून प्रतिनिधींना नदीची सफर घडवण्यात आली.
घटम या वाद्याला आपल्या शास्त्रीय संगीत परंपरेचा एक महत्त्वाचा भाग बनवणाऱ्या आणि जागतिक संगीतकारांसोबत फ्यूजन संगीत कार्यक्रमांद्वारे या कलेला जागतिक मंचावर नेणाऱ्या विक्कू विनायकराम या प्रसिद्ध संगीतकारांच्या तालवाद्याच्या कलाकृतीचा आस्वाद प्रतिनिधींनी घेतला.
Jaydevi PS/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 69
माहिती आणि प्रसारण मंत्रालय
डीडी फ्री डिश हा देशभरातील जनतेपर्यंत पोहोचण्याचा मंच
नवी दिल्ली, 8 एप्रिल 2022
डीडी फ्री डिशमुळे दूरचित्रवाणीच्या माध्यमातून देशभरातील जनतेपर्यंत पोहोचण्यात मदत मिळत आहे. प्रसार भारतीच्या डीडी फ्रीडिशने आपल्या सार्वजनिक सेवेची बांधिलकी जपत आपल्या मंचाद्वारे मोठ्या प्रमाणावर जनतेपर्यंत पोहोचून आणि प्रसार सक्षम करून महामारीच्या काळात लोकांची सेवा केली होती. महामारीमुळे पारंपरिक शिक्षण प्रणाली अडचणीत असताना, विविध शैक्षणिक वाहिन्यांसाठी मंच उपलब्ध करून देत डीडी फ्रीडिश ने देशभरातील विद्यार्थ्यांना निरंतर शिक्षण सुनिश्चित केले. तसेच अलीकडील प्रेक्षकवर्ग डेटाने स्पष्ट केले आहे की डीडी फ्रीडिश देशभर दूरचित्रवाणीच्या माध्यमातून सार्वजनिक आणि राष्ट्रीय संपर्काचा मंच म्हणून महत्वपूर्ण भूमिका निभावत आहे.
परीक्षा पे चर्चा 2022 कार्यक्रम दूरदर्शन प्रेक्षकवर्ग विश्वातील 33% दर्शकांनी डीडी फ्रीडिश मंचावर उपलब्ध असलेल्या विविध दूरदर्शन वाहिन्यांवर पाहिला. हे लक्षात घेण्याजोगे आहे की अनेक उद्योगांच्या अंदाजानुसार देशातील एकूण दूरचित्रवाणी संच असणाऱ्या घरांपकी जवळपास 20% घरांनी डीडी फ्रीडिश बसवलेला आहे. राष्ट्रीय प्रसारासाठी डीडी फ्रीडिशचे महत्त्व आणखी अधोरेखित करताना प्रजासत्ताक दिन संचलन 2022 चा उल्लेख महत्वपूर्ण ठरेल. हे संचलन 26% दर्शकांनी डीडी फ्रीडिशवर उपलब्ध विविध वाहिन्यांवर पाहिले.
अलीकडील ईवाय फिक्की 2022 च्या अहवालानुसार, डीडी फ्रीडिश हा 43 दशलक्षाहून अधिक घरांपर्यंत पोहोचणारा दूरचित्रवाणी वितरण उद्योगातील सर्वात मोठा मंच म्हणून उदयास आला आहे, तर काही विश्लेषकांचा अंदाज आहे की त्याची व्याप्ती आणखी जास्त आहे.
प्रसार भारतीची डीटीएच सेवा डीडी फ्रीडिश ही एकमेव फ्री-टू-एअर  डायरेक्ट-टू-होम  सेवा आहे जिथे दर्शकांना कोणतेही मासिक सदस्यत्व शुल्क भरावे लागत नाही. यात फक्त डीडी फ्रीडिश सेट-टॉप बॉक्स खरेदीसाठी 2000 रुपयांची एक वेळची छोटी गुंतवणूक आवश्यक आहे. https://prasarbharati.gov.in/free-dish/
डीडी फ्रीडिश वर सध्या असलेल्या वाहिन्यांमध्ये एकूण 167 दूरचित्रवाणी वाहिन्या आणि 48 रेडिओ वाहिन्या आहेत, ज्यात 91 दूरदर्शन वाहिन्या  आणि 76 खासगी दूरचित्रवाणी वाहिन्या आहेत.
सध्या सुरू असलेल्या वाहिन्या पाहण्यासाठी डीडी फ्रीडिश सेट-टॉप बॉक्स कसा सेट करायचा याचे मार्गदर्शन करणारा हा छोटा व्हिडिओ पहा.
S.Kane/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 187
वाणिज्य आणि उदयोग मंत्रालय
वाणिज्यमंत्र्यांची जागतिक बँकेच्या चमूशी भेट
नवी दिल्ली, 13 जुलै 2018
जागतिक बँकेच्या चमूसोबत केंद्रीय वाणिज्य मंत्र्यांची चर्चा
केंद्रीय वाणिज्य, उद्योग आणि नागरी हवाई वाहतुक मंत्री सुरेश प्रभू यांनी काल नवी दिल्लीत जागतिक बँकेच्या चमूची भेट घेऊन विविध विषयांवर चर्चा केली. व्यापार, प्रादेशिक एकात्मिक आणि गुंतवणूक वातावरण या विभागाच्या संचालक कॅरोलिन फ्रुएन्ड यांच्या नेतृत्वाखालील चमूमध्ये भारतासाठीचे संचालक जुनैद अहमद यांचा समावेश आहे. भारतात व्यापार, गुंतवणूक आणि सुविधांच्या क्षेत्रात होत असलेल्या विकासाला जागतिक बँकेचा आधार देण्यासाठी काय उपाय योजना करता येतील यावर या बैठकीत चर्चा झाली.
भारतात राष्ट्रीय एकात्मिक सुव्यवस्थित सुविधा धोरण राबवण्यासाठी वाणिज्य मंत्रालयाने केलेल्या कामांची माहिती मंत्र्यांनी यावेळी दिली. या धोरणाअंतर्गत भारतात माल साठवण्यासाठी गोदामे आणि इतर सुविधा वाढवल्या जात आहेत त्याशिवाय वाहतूक व्यवस्था आणि इतर पायाभूत सुविधा जिल्हा पातळीपासून तयार करण्यावर सरकारचा भर आहे. भारताचा निर्यात व्यापार 100 अब्ज डॉलर्सपर्यंत वाढवण्यासाठी काही विशिष्ट उत्पादने आणि बाजारपेठांची निवड करण्यात आली असून व्यापार वाढवण्याचे प्रयत्न सुरु असल्याचे प्रभू यांनी सांगितले.
भारतात सुव्यवस्थित सुविधा अधिक कार्यक्षम करण्यात येणारे अडथळे ओळखून ते दूर करण्यासाठी आणि भारतीय उत्पादने जागतिक मूल्यसाखळीशी जोडण्यासाठी जागतिक बँक आणि संबंधित मंत्रालये यांची एक संयुक्त कार्यशाळा घेतली जावी असा निर्णय या बैठकीत झाला.
N.Sapre/R.Aghor/P.Malandkar
(Visitor Counter : 58
पंतप्रधान कार्यालय
पॅरालिम्पिक क्रीडा स्पर्धांत बॅडमिंटनमध्ये कांस्य पदक मिळवल्याबद्दल मनोज सरकारचे पंतप्रधानांकडून अभिनंदन
टोक्यो येथे सुरू असलेल्या पॅरालिंपिक क्रीडा स्पर्धेत बॅडमिंटनमध्ये कांस्य पदक मिळवल्याबद्दल मनोज सरकारचे पंतप्रधानांनी अभिनंदन केले आहे.
आपल्या संदेशात पंतप्रधानांनी म्हटले आहे की "@manojsarkar07 च्या अप्रतिम खेळाने अपरिमित आनंद दिला. बॅडमिंटनसारख्या खेळातील प्रतिष्ठेचे कांस्यपदक मिळवल्याबद्दल त्याचे अभिनंदन. आणि पुढील वाटचालीसाठी त्याला शुभेच्छा.
#Paralympics #Praise4Para"